Becker usub, et Läti vajab imet, et enne eurole üleminekut devalveerimisest pääseda. "Ma olen täna endiselt seda meelt, et Lätil tuleb devalveerida," ütles ta ning viitas ebakindlusele, mida investorid võimaliku devalveerimisohu pärast Läti suhtes praegu tunnevad. Selle asemel, et liputada Läti valitsuse silme ees suurt rahapunga, mis Läti probleeme ei lahenda, tuleks praegu tegeleda süsteemiküsimustega ja eurole üleminekuga, ütles Becker. Becker ei  heidaks kõrvale ka euro ühepoolse kasutuselevõtu võimalust, mis oleks poliitiliselt ebasoovitav, kuid praktiliselt hea lahendus.